136 
Ülési jegyzőkönyvek. 
lenül a földrétegek s rajtunk, pozsonyi .szaktudósokon állana^ 
e titkon rejlő gazdag anyagot feltárni s nem arra várni, hogy 
e tekintetben is idegenek előzzenek meg, mert minél több 
irányban megelőztetjük magunkat, annál érzékenyebben kell 
beismernünk a saját szellemi inferioritásunkat. Évtizedek előtt 
a legörvendetesebben indult meg környékünk flórájának kuta- 
tása. Nem e szemrehányásképen hangzik, ha azt constatálom^ 
hogy eltekintve gomba- és moszat-virányunktól körülbelül ma 
sem tudunk sokkal többet az ismeretek e mezején, mint 
amennyire évtizedek előtt élt elődeink tanitottak. Ami vidékünk 
a keleti és nyugati növényregió határmesgyéjén, a tüzesebb 
megfigyelésre temérdek jelenséget szolgáltat; azon botanikai 
rejtélyek, melyeket hazai flóránkban egyes fajainak szórván yos- 
sága avagy izoláltsága tekintetében észlelünk, talán éppen a 
mi területünkön kaphatják meg tudományos megfejtésüket. 
A hegyi, dombi, ligeti, erdei és rónasági virány gazdag csopor- 
tokban és válfajokban környékez s szinte varázserővel szólít 
a buvárlati munkára. Ezért tehát nagy kötelességünk volna a 
kínálkozó alkalmat úgy önművelődésünkre, mint hazai tudo- 
mányunk körének tágítására odaadó munkakedvvel felhasználni. 
IJgyanily értelemben kell szólanom faunánk műveléséről is. 
Ki sem lehet mondani, hogy a kínálkozó alkalommal szemben 
mennyi teendőnk volna éppen e téren. A bélnélküliek és a, 
véglények sfárájában alig vannak említésre méltó megfigyelé- 
seink. A férgek köre jóformán ismeretlen előttünk. Az Ízelt- 
lábúak köréből egész csoportok kutatása alig jutott túl a 
kezdeményezésen. Azóta, hogy boldog emlékű dr. Böck György 
összegyűjtötte pókféléinket, e téren semmi újabb haladást sem 
jelezhetünk. Az általa összegyűjtött arachnoida-anyag még csak 
meg sincs kritikailag határozva, mire pedig égető szükségünk 
volna, miután az ő determinációi még a Thorell fellépése előtt 
való időből valók. Csoda-e, hogy Böck sok évi fáradozásának 
eredményei mai napig sem vált arachnoida-irodalmunkban 
közkincscsé! De még a könnyebben hozzáférhető gerincesek 
és puhatestűek köreinek egyes ágaiban is tömérdek pótolni 
valónk volna. Madártani megfigyeléseink, melyeket Chernél 
István megyénk területén oly érdekesen kezdeményezett, meg- 
szakadtak, amióta e jeles tudós vidékünktől megvált. Azon. 
